ການແລ່ນ​ປ່ຽນທວນໄຟ ​ກິ​ລາໂອລິມປິກ ​ທີ່​ໂ​ຕ​ກຽວ ຈະ​ດຳ​ເນີນ​ຕາມ​ແຜນ​ທີ່​ວາງ​ໄວ້
ການແລ່ນທວນໄຟ ສຳລັບການ​ແຂ່ງ​ຂັນ​ກິ​ລາ​ໂອ​ລິມ​ປິກ ທີ່ໂຕກຽວໃນປີ 2020 ຈະມີຂຶ້ນຕາມໝາຍກຳນົດການ ໃນວັນທີ 26 ມິຖຸນາ ຕາມທີ່ໄດ້ວາງແຜນເອົາໄວ້.
ບັນດາຜູ້ຈັດການແຂ່ງຂັນກິລາໂອລິມປິກໂຕກຽວ 2020 ກ່າວໃນວັນອັງຄານວານນີ້ວ່າ ເຂົາເຈົ້າຈະເລີ້ມການແລ່ນປ່ຽນທວນໄຟໂອລິມປິກ ໃນວັນທີ 26 ເດືອນມີນາ ດັ່ງທີ່ໄດ້ ວາງແຜນເອົາໄວ້ ເຖິງແມ່ນມີການຂົ່ມຂູ່ຈາກໄວຣັສໂຄໂຣນາກໍຕາມ ເພື່ອຫລຸດຜ່ອນຕໍ່ການສ່ຽງ ຫົວໜ້າຄະນະກຳມະການຈັດການແຂ່ງຂັນ ທ່ານໂຕຊີໂຣະ ມູໂຕະ ກ່າວວ່າ ພິທີທັງໝົດທີ່ພົວພັນກັບການແຂ່ງຂັນຕ່າງໆ ຮວມທັງພິທີ ຕ້ອນຮັບ ຂອງບັນດາລັດຖະບານທ້ອງຖິ່ນ ຈະຖືກຍົກເລີກ ທ່ານໄດ້ກ່າວຕໍ່ບັນດານັກຂ່າວໃນນະຄອນໂຕກຽວວ່າ ບັນດາຜູ້ຊົມຈະບໍ່ເຂົ້າຮ່ວມພິທີ ເປີດອັນຍິ່ງໃຫຍ່ຢູ່ ຟູກູຊີມະ ແລະໄດ້ຮຽກຮ້ອງໃຫ້ຄົນຜູ້ທີ່ຮູ້ສຶກບໍ່ສະບາຍນັ້ນ ບໍ່ເຂົ້າ ຮ່ວມພິທີການແລ່ນປ່ຽນທວນໄຟ ທ່ານມູໂຕ ກ່າວວ່າ “ພວກເຮົາຢາກຂໍຮ້ອງໃຫ້ຄົນຜູ້ທີ່ຮູ້ສຶກບໍ່ສະບາຍ ບໍ່ໃຫ້ໄປຢືນຢູ່ ແຄມຖະໜົນ ” ທ່ານມູໂຕະໄດ້ເຕືອນວ່າ ຄວາມແອອັດອາດບັງຄັບໃຫ້ບັນດາຜູ້ຈັດການແຂ່ງຂັນປ່ຽນ ວິທີທາງ ການແລ່ນຖືທວນໄຟ ການໄຕ້ທວນໄຟໄດ້ມີຂຶ້ນໂດຍປາດສະຈາກຜູ້ເບິ່ງຢູ່ກຣິສ ແຕ່ວ່າການຖືທວນໄຟແລ່ນ ຢູ່ທີ່ນັ້ນໄດ້ຖືກຍົກເລີກ ໃນວັນພະຫັດທີ່ຜ່ານມາ ພວກເຈົ້າໜ້າທີ່ຍີປຸ່ນຈະເຂົ້າຮ່ວມພິທີ ການແລ່ນມອບທວນໄຟ ທີ່ບໍ່ມີຄົນເບິ່ງ ພວກເຈົ້າໜ້າທີ່ຍີປຸ່ນ ແລະສາກົນ ໄດ້ກ່າວວ່າ ເຂົາເຈົ້າຈະບໍ່ເລື່ອນເວລາ ຫຼືຍົກ ເລີກ ການແຂ່ງຂັນໂອລິມປິກປີນີ້ ການແຂ່ງຂັນ ທີ່ມີກຳນົດຈະເລີ້ມຂຶ້ນໃນວັນທີ 24 ກໍລະ ກົດ ເຖິງແມ່ນໄດ້ມີການລະບາດເພີ້ມຂຶ້ນຂອງໄວຣັສໂຄໂຣນາຢ່າງໄວ ກໍຕາມ